-Fasit+til+oppgave+A-

**Under finner du fasit til oppgave A hvor slippene er satt i rett tidslinje i følge rettskildene fra Overhoffretten, Høyesterett og Christiania Tukthus.**

 * Om du printer direkte ut fra disse sidene blir skriften veldig liten. Best resultat for du om du kopierer slippene over i et word-dokument og forstørrer skriften før du printer ut.**

Søstrene Ahlet og Anne Christoffersdøttre og deres kusine Berthe Olsdatter dømmes for giftmord på Karen Jonsdatter, Gunhild Carlsdatter og Guri Hansdatter.
 * Nedenes Tingrett - Tingbok nr. 28**
 * 2. desember 1769**

Ahlet og Anne Christoffersdøttre og Berthe Olsdatter, er alle dømt for drap. Dommerne diskuterer for og i mot skyldspørsmålet.
 * Overhoffretten - Voteringsprotokoll nr. 208**
 * 25. september 1770**

Vitneforklaringer sier at da Karen Jonsdatter ble syk, fikk hun brekninger og var rød i ansiktet, og at Guri Hansdatter også hadde hatt brekninger og sterke kramper.
 * Overhoffretten - Voteringsprotokoll nr. 208**
 * 25. september 1770**

Det er innhentet mange opplysninger i denne saken, men det mangler to vesentlige ting: det er hverken bevist ved vitner eller obduksjon at de avdøde kvinnene virkelig døde av forgiftning.
 * Overhoffretten - Voteringsprotokoll nr. 208**
 * 25. september 1770**

Saken bygger på de mistenktes tilståelser, og det at sykdomsforløpet stemmer overens med beskrivelse av forgiftning. I tillegg kommer en moralsk visshet om at de anklagede ønsket å ta livet av de døde med gift.
 * Overhoffretten - Voteringsprotokoll nr. 208**
 * 25. september 1770**

Berthe Olsdatter har medvirket til drapet ved å kjøpe fluekrutt for Ahlet.
 * Overhoffretten - Voteringsprotokoll nr. 208**
 * 25. september 1770**

Ahlet og Anne Christoffersdøttre dømmes til døden for å ha drept Karen Jonsdatter, Gunhild Carlsdatter og Guri Hansdatter med giften fluekrutt. Berthe Olsdatter dømmes til livstids straffarbeid i tukthus for å ha medvirket til drapene.
 * Overhoffretten - Voteringsprotokoll nr. 208**
 * 25. september 1770**

Dødsdommen blir stående, men skjerpes til skrekk og advarsel: Ahlet og Anne Christoffersdøttre skal først knipes med glødende tenger fem ganger. Høyre hånd og hodet skal hugges av med øks. Kroppene, hodene og hendene skal settes på stake.
 * Høyesterett sak nr. 530**
 * 6. februar 1771**

Berthe Olsdatter dømmes til livstids straffarbeid i tukthus.

Berthe Olsdatter ankommer tukthuset 4. juli 1771.
 * Christiania Tukthus - Fengselsprotokoll nr. 2**

Berthe Olsdatter rømmer tukthuset 19. juli 1772.
 * Christiania Tukthus - Fengselsprotokoll nr. 2**

Brev til fogden datert 24. juli 1772 som etterlyser den rømte Berthe Olsdatter.
 * Christiania Tukthus - kopibok nr. 8**